Saga hefur starfað sem danslistakona frá árinu 2006 . Hún nam dans og kóreógrafíu við ArtEZ listaháskólann í Hollandi , lauk síðar BA-prófi í guðfræði frá Háskóla Íslands og MFA gráðu í sviðslistum frá Listaháskóla Íslands 2017 . Verk hennar og samstarfsverkefni hafa verið sýnd víða í samhengi sviðslista , myndlistar og tónlistar . Auk þess að leiða eigin verkefni sem höfundur hefur hún ruglað reitum við ótal listamenn þvers og kruss um listfögin og starfað sem meðhöfundur og flytjandi í fjölda verka með framsæknum sviðslista - og gjörningahópum ( Marble Crowd , 16 elskendum , The PPBB performance band , Leikhúsi listamanna , Gjörningaklúbbnum , Mér og vinum mínum o.fl ) . Saga gegnir stöðu dósents við Sviðslistadeild Listaháskóla Íslands .